google/wiki40b huggingface dataset:
Doctor Who: The Eternity Clock

Skuespillere

Matt Smith gjentar sin tidligere rolle som Den Ellevte Doktoren. Alex Kingston vender også tilbake til sin rolle på showet som River Song. Spillet nevner, men inneholder ikke andre følgesvenner fra Doctor Who.

Handling

Doctor Who: The Eternity Clock tillater spilleren å ta på seg rollen som The Doctor («Doktoren») og River Song fra den velkjente BBC serien Doctor Who, som reiser på tvers gjennom tid og rom i et forsøk på å redde Jorden ved å samle bitene av evighetens klokke, et objekt som er en oversikt over alt som har eller noen gang vil skje i hele eksistensen. Underveis tas beslutninger som fører til flere muligheter og oppgaver. Spillere vil møte Daleker, Cybermen, Silurians og The Silence. Spillet har tidligere blitt bekreftet for utgivelse den 30. april 2012, men ble senere utsatt til 23. mai 2012. Spillet finner sted like før hendelsene i Silence in the Library/Forest of the Dead i River Song's tidslinje som angitt av ulike notater i sin dagbok samt bruk av hennes tittel «Professor». For Doktoren antas spillet å finne sted mellom «A Good Man Goes To War» og «Let's Kill Hitler», eller etter hendelsene i «The God Complex».

Mottagelse

Spillet fikk 3.5 av 20 fra spillkritikker Stephanie Bendixsen og Gus Ronald på ABC TV serien Good Game: Spawn Point. Senere beskriver de hva de virkelig ønsker at et Doctor Who spill skal se ut som.
IGN redaktør Mike Bell ga Doctor Who: The Eternity Clock en 5.5 av 10 som sier at «Doctor Who: The Eternity Clock er et spill som er fylt til randen med gode intensjoner og gjør en masse ting riktig, men at selv Pandorica ikke kunne fikse mengden av tekniske problemer til stede.»
Utviklere har svart på noe av kritikken og gav ut en oppdatering. Denne oppdateringen løser feil, AI (Artificial Intelligence) problemer og legger til nye lagreposisjoner.
Atelographus

Utseende

Middelsstore, tettbygde, gråbrune trebukker med lange antenner. Pronotum har rundede sider med en mer eller mindre tydelig, butt tann omtrent i midten. Dekkvingene er avsmalnende bakover, med et eller to litt uregelmessige, lyse tverrbånd.

Utbredelse

Artene lever i Brasil og Argentina.
Store bjørn

Navnet

Bjørnenavnet kan spores tilbake til mange kulturer verden rundt, fra indianerne i Nord-Amerika til inderne i India.
Baler

Baler er en by på Filippinene som er administrativ hovedstad for provinsen Aurora i regionen Central Luzon. Baler regnes offisielt ikke som by, men er en kommune, og hadde 39 562 innbyggere ved folketellingen i 2015. Kommunen er inndelt i 13 smådistrikt, barangayer, hvorav bare to er klassifiserte som urbane.

Historie

Baler ble grunnlagt som barrio i 1609 som Kinagunasan av misjonæren Fray Valeriano. I desember 1735 ødela en tsunami småstedet Kinagunasan. Stedet var en gang den viktigste byen i El Principo, et distrikt av provinsen Nueva Ecija. Med grunnleaggelsen av sub-provinsen Aurora den 14. juni 1951 ble Baler provinshovedstad.
Jämshög

Jämshög er et tettsted i Olofström kommune i Blekinge län i Sverige. I 2010 hadde tettstedet 1 494 innbyggere.
Jacob Jervell

Bakgrunn

Jakob Jervell ble født i Fauske og vokste opp i Bergen, Stavanger og Hamar.

Teolog

Han tok den teologiske doktorgrad (dr.theol.) på avhandlingen Imago Dei i 1959 som omhandlet hvordan «skapt i Guds bilde» var fortolket i rabbinske, gnostiske og kristne teksttradisjonene. Fra 1960–1988 professor i bibelvitenskap ved Det teologiske fakultet, Universitetet i Oslo. Fra 1997 virket han i en treårsperiode som professor i annenstilling ved Universitetet i Tromsø. Han har også hatt gjesteprofessorater ved blant annet universitetene i Yale og i Århus.
Jakob Jervell var en forsvarer av kvinners rett til å kunne gjøre prestetjeneste på 1960-tallet da dette var et av de sentrale stridsspørsmål i kirken, og han forsvarte dette syn i offentlig. Senere formidlet han sin nytestementforskning særlig etter at han i 1962 utgav boka Den historiske Jesus som var basert på tre radioforedrag han hadde holdt i NRK.
Nei til bispeembedet: Jervell takket i 1978 og 1979 nei til forespørselen om å la seg utnevne til biskop i Den norske kirke. 
Han er internasjonalt anerkjent som ekspert på nytestamentlige skrifter, og var en av Norges mest markante teologer og samfunnsdebattanter. I deler av kirken regnes hans teologi som problematisk da han tilhørte den såkalte «liberale fløy».
Jervell var bosatt i Oslo. Han var medlem av Det Norske Videnskaps-Akademi fra 1975. 
Jervell ble i 2000 utnevnt til ridder av 1. klasse av St. Olavs Orden.
Twelve Inch Club

Twelve Inch Club var den andre musikk-EP med a-ha av fire eksklusive for det japansk markedet. Denne ble utgitt i 1985. Som de andre tre EP-ene er den sjelden i den forstand at den ble utgitt kun i Japan. Noen, men ikke alle, av de første eksemplarene hadde tittelen feilstavet som «Twelve Ihch Club».
Bubonini

Taksonomi

Marks et al. (1999) delte uglefamilien (Strigidae) inn i tre underfamilier; Striginae, Surniinae og Asioninae. Imidlertid har nye molekylære beviser (Wink et al. (2008) og Fuchs et al. (2008b)) ført til en mindre justering av den opprinnelige inndelingen. Ninoxinae erstatter Asioninae og øreugler har blitt plassert som et tribus under Striginae.
Striginae er videre inndelt i seks tribus; Otini, Asionini, Megascopini, Pulsatricini, Strigini og Bubonini.
Den spanske borgerkrigen fra 1820 til 1823

Den spanske borgerkrigen fra 1820 til 1823 var en spansk konflikt mellom rojalister og liberale i etterdønningene av Napoleonskrigene. Rojalistene fikk støtte av Frankrike, og monarkiet gikk til sist av med seieren.
Vanstyret til kong Ferdinand VII av Spania, som hadde nektet å godta den liberale grunnloven av 1812, forårsaket mye folkelig uro, spesielt i hæren. Kongen var i ferd med å gjenerobre de spanske koloniene i Sør-Amerika som nylig hadde løsrevet seg da opprøret brøt løs. I januar 1820 gjorde tropper samlet i Cádiz opprør mot uregelmessig lønn, dårlig mat og simpelt losji. De avsatte kommandanten  og tok oberst Rafael del Riego som leder, sverget troskap til grunnloven av 1812, og marsjerte til San Fernando med planer om å fortsette til Madrid.
Selv om opprøret ikke var spesielt sterkt godtok Ferdinand grunnloven den 9. mars 1820. En ny liberal tid tok til, men den skulle ikke vare lenge. Revolusjonære liberalere stormet kongens slottet og holdt Ferdinand under en slags husarrest i tre år? I garnisonen i Madrid skjedde et nytt mytteri, og borgerkrig brøt ut i Castilla, Toledo og Andalucía.
Den hellige alliansen (Russland, Østerrike og Preussen) nektet å gi Ferdinand hjelpen han bad om, men ved kongressen i Verona i 1822 ga alliansen mellom de fire landene Storbritannia, Frankrike, Nederland og Østerrike Frankrike tillatelse til å bruke makt for å gjeninnsette det spanske monarkiet. De franske styrkene gikk inn i Spania, erobret Madrid og drev de revolusjonære styrkene til Cádiz og Sevilla. Et slag nær Cádiz den 31. august 1823 tok knekken på dem, og snart hadde franskmennene frigjort Ferdinand og gjeninnsatt ham på tronen. Han tok en uventet brutal hevn på motstanderne sine, forkastet grunnloven av 1812 og gjeninnførte absolutt einevelde i Spania.
Liana Liberato

Karriere

Liana Liberato er kanskje foreløpig mest kjent for å spille Kim Schein i dramafilmen If I Stay (2014) med Chloë Grace Moretz. Gjennombruddet kom imidlertid i 2010 med David Schwimmers dramafilm Trust, hvor hun spiller en av hovedrollene. Hun var også med i den romantiske dramakomedien Stuck in Love (2012), samt den romantiske dramafilmen The Best of Me (2014).
Watto

Beskyldninger om antisemitisme

Det har vært foreslått at denne karakteren er støtende siden han ligner en stereotypisk jøde: grådig, krokete nese og litt mørk i huden. Fremstillingen av Watto har også innslag av anti-arabiske stereotypier ifølge noen kommentatorer. Brooker beskriver Wattos aksent som italiensk-amerikansk, andre beskriver aksenten som inspirert av jiddisch eller arabisk. «Den grådige jøden» er en seiglivet stereotypi skriver Paul Sturtevant i Washington Post. Ifølge Sturtevant er slike stereotypier vanlige i populærkulturen og forekommer blant annet i The Hobbit og i Star Trek. I Attack of the Clones har Watto en lue som minner om en jødisk kippah. The Independents kommentator skrev at Watto så ut til å komme rett fra nazistenes antisemittiske lager.
Figuren Jar Jar Binks har blitt beskrevet som en karibisk eller afro-amerikanske karikatur og mulig rasistisk (racially offensive).
Alvhem

Alvhems kongsgård

Stasjonsbyen er oppkalt etter Alvhems kongsgård, omtalt allerede i 1528 (Alffuem kongsgårdt), da Tuve Birgersson Lilliehöök fikk den i forlening. Gårdsnamnet Alweim er imidlertid av eldre dato, omtalt 1377, da Norges konge Håkon VI Magnusson (1340–1380) forlente eiendommen til en undersått. 
Kongsgården fra 1681 residens for Henrik von Vicken (1624–1690), landshøvding i Älvsborgs län. Da lenets tidligere residensby Borås ble ødelagt i bybrannen i 1681, besluttet man at ny residensby skulle bli Vänersborg. Residensen der stod ikke klar før etter von Vickens død.
Stelios Venetidis

Landslaget

Han deltok i flere internasjonale turneringer for Hellas. Han ble europamester i fotball i 2004.
Kommunestyre- og fylkestingsvalget 2011/Buskerud

Kommunevise kommentarer

Fargekoder for partia:

Fylkestingsvalget

Med 27 mot 16 stemmer kunne Høyres Morten Eriksrød overta som fylkesordfører etter Roger Ryberg (A). Høyre fikk dermed et verv partiet ikke har hatt på tjue år. Britt Homstvedt fra Frp blei valgt til ny fylkesvaraordfører. Flertallet bestod av H, Frp, KrF, V og Sp.
Tåtten om Torarin Ofse

Tåtten om Torarin Ofse (norrønt Þórarins þáttr ofsa, «Tåtten om Torarin den fryktelige») er en tått, en kort islendingesaga fra ca 1300. Historien foregår på Nordøst-Island en gang i perioden 990-1066 og tåtten står rett etter Ljósvetninga saga i «C-versjonshåndskriftet» av denne sagaen, uten at den egentlig ser ut til å ha vært en del av denne.
Handlingen i tåtten, som ikke er fullstendig bevart, er også kjent fra Fosterbrødrenes saga. Torarin Tordsson dreper Þorgeir Hávarsson som hevn fordi Þorgeir hadde grept Torarins far. Þorgeir har ingen nytte av at han søkte beskyttelse hos Øyolv Gudmundsson, sønn av Gudmund Øyolvsson den mektige.
Oversatt til nynorsk som Tåtten om Torarin Ofse ved Ivar Berg, 2014.
Frognerveien 53

Historie

Villaen ble opprinnelig bygget i 1899 for pastor Hans Karl Christopher Theodor Houen fra Skien, og designet av arkitekt Morten Wagle. Pastoren kom fra en skipsreder- og bankfamilie i Telemark og arbeidet som sogneprest i Lunde. Han levde i 1900 her i huset av sin formue, sammen med sin hustru Minda Paus. Karl var svært musikalsk, og behersket orgel, fiolin og piano, var en ivrig sanger, og dessuten virket han som kunstmaler.
Bygningen har en klassisk palladiansk komposisjon, med en meget markant søylefront mot Frognerveien. Huset har beskjeden klassisistisk dekor, og en lav loftsetasje.

Moské

I 1980–1981 kjøpte Islams Ahmadiyya-menighet villaen og tok det i bruk som moské under navnet Nor moské. Villaen ble restaurert og endret innvendig gjennom dugnad utført av MKA Norge etter oppkjøpet. Gesimsfrise og frontgavl ble dekorert med vers fra Koranen. De innvendige endringene har funnet sted over lengre tid etter hvert som antall medlemmer har økt. I 2011 åpnet Ahmadiyya-menigheten moskeen Bait-un-Nasr på Furuset. Islams Ahmadiyya-menighet eier fortsatt villaen i Frognerveien 53, og en liten del av den brukes fremdeles som moské.
14. juni 1985 ble moskeen utsatt for et terrorattentat, da personer fra Nasjonalt Folkeparti sprengte en dynamitt-ladning ved bygningen.
I 2013 åpnet Oslo kommune Fredrikke barnehage i Frognerveien 53.
Samuel Dexter

Biografi

Prestesønnen Dexter ble uteksaminert fra Harvard University i 1781 før han deretter ble undervist i rettsvitenskap av en kommende justisministeren Levi Lincoln ved Worcester i Massachusetts. Han innledet sin karriere som advokat i byen Lunenburg i Worcester County i 1784. Fra 1793 til 1795 var han medlem av representantenes hus før han fra 1799 til 1800 var medlem av USAs senat, hvor han begge steder representerte delstaten Massachusetts.
I 1800 ble Dexter utnevnt til landets neste krigsminister av president John Adams, et embete han beholdt til januar 1801 hvor han også ble utnevnt til landets neste finansminister.  Han gikk av i embetet i mai 1801 omtrent to måneder etter at Thomas Jefferson ble president, og fortsatte med å praktisere som advokat i Washington D.C. og senere i Boston fra 1805. Dexter forlot føderalispartiet da hans synspunkter om den britisk-amerikanske krigen var identiske med det demokratisk-republikanske partiet. 
Både i 1814 og i 1815 var han med på å tape guvernørvalget i Massachusetts, samtidig som han takket nei til en ambassadørstilling i Spania. Dexter var også ordfører for delstatens første avholdsorganisasjon. Samuel Dexter døde i en alder av 54 år den 4. mai 1816 og ble senere gravlagt ved Mount Auburn Cemetery i Cambridge.
Levon Helm

Bakgrunn

Helm ble født i Marvell i Arkansas, og vokste opp på det lille stedet Turkey Scratch, utenfor Helena, administrasjonssenteret i Phillips County. Han var sønn av Nell og Diamond Helm, som var bomullsfarmere og svært musikkinteresserte som oppfordret sine barn å spille og synge. Den unge Lavon (som han var døpt) begynte å spille gitar da han var åtte og spilte også i tillegg trommer. I Arkansas i 1940- og 1950-årene var en rekke musikalske retninger populære, blant dem blues, country og rhythm and blues, som senere utviklet seg mot rock and roll. Helm ble influert av alle disse retningene, og lyttet til radiosendingene fra Grand Ole Opry fra Nashville. Han besøkte også konserter når det kom kjente musikere på turne.
Han ble også influert av bruken av munnspill, gitar og vokal av Sonny Boy Williamson II, som spilte blues og tidlig rhythm and blues på radiosendingen King Biscuit Time og som også opptrådte jevnlig i Marvell sammen med  bluesgitaristen Robert Lockwood jr. Helm startet sitt første band, The Jungle Bush Beaters, mens han gikk på high school.
Helm fikk også anledning til å være til stede på konserter med artister som Elvis Presley, Conway Twitty, Bo Diddley, samt Ronnie Hawkins som også var fra Arkansas. Fra han var 17 år opptrådte han på klubber og barer rundt i Helena. Etter at han var ferdig med high school, ble han invitert til å være med i Ronnie Hawkins' band The Hawks, og reiste på turne rundt i Sørstatene, men også til Canada. De hadde noen plateutgivelser og noen av disse ble hits.
Det store bilager

Det store bilager (fra tysk Beilager)er betegnelsen på bryllupet mellom Christian IVs sønn, «den utvalgte» prins Christian og Magdalena Sibylla, som giftet seg i København 5. oktober 1634.
Ekteskapsinngåelsen mellom prins Christian og Magdalena Sibylla hadde vært under oppseiling i lang tid. Riksrådet hadde nærmest forlangt at kongen fikk sønnen gift. Bakgrunnen var stor misnøye med levemåten hans; historier med forskjellige kvinner, stort alkoholmisbruk og gjeld.
Etter år med kriger og tilbakeslag ønsket Christian IV å vise at Danmark stadig var en maktfaktor. Det store bilager skulle bli en politisk manifestasjon. Og det skulle komme til å koste en formue. For å finansiere bryllupet ble det skrevet ut ekstraskatter. Bryllupet ble planlagt som en overdådig fest hvor det ikke skulle spares på noe.
De aller første forberedelsene startet et år i forveien. Da ble Københavns slott satt i stand både ute og inne; utvendig påførte man ny kalk og innvendig ble de beste værelsene pusset opp.
Hertugdømmet Firenze

Hertugdømmet Firenze var et italiensk hertugdømme rundt omkring byen Firenze. Hertugdømmet ble til i 1532, etter at Karl V reetablerte Huset Medicis rett til Firenze i 1530. Pave Klemens VII, som serv var en Medici, utså Alessandro de' Medici til ny hertug, som omvandlet republikken Firenze til et arvemonarki. 
Den andra hertugen, Cosimo de' Medici, etablerte en sterk florentinsk flåte og ekspanderte staten ved et innkjøp av øya Elba, og erobringen av republikken Siena. I år 1569 opphøyde pave Pius V så Cosimo til hertug i storhertugdømmet Toscana. Dermed ble også hertugdømmet Firenze innforlivet i storhertugdømmet Huset Medici styrte Toscana frem til 1737.
Case Island

Case Island er en rund, isdekt øy som ligger utenfor kysten av Antarktis. Øyen ligger i Carroll Inlet mellom fastlandet og Smyley Island. Den ble kartlagt av U.S. Geological Survey fra landmålinger og fra flyfotografi tatt av U.S. Navy i 1961–66. Navnet ble foreslått av Finn Rønne etter senator Francis H. Case, som fikk senatet til å skaffe et skip for Rønne-ekspedisjonen i 1947–48.
Archeuptychia cluena

Utseende

En middelsstor, brun sommerfugl. Den skiller seg fra de fleste andre Euptychiina ved at øyeflekkene er mer tydelige på oversiden enn på undersiden av vingene.
Oversiden er brun, bakvingen har fire øyeflekker. Undersiden er lyst brungrå, det ytterste delen mørkere, med to smale, rødbrune tverrstreker og noen bittesmå øyeflekker i den ytre delen.

Utbredelse

Arten er utbredt i Brasil.
Kuala Lumpur Sentral

Kuala Lumpur Sentral, eller KL Sentral, er hovedjernbanestasjonen i Kuala Lumpur i Malaysia. Den åpna 16. april 2001, og er den største jernbanestasjonen i Sørøst-Asia. Stasjonen har et areal på 290 000 m² og befinner seg i bydelen Brickfields. Noen av kjøpesenterne, kontorene og leilighetene som inngår i bygningskomplekset, er fremdeles under bygging, og forventes å stå ferdig i 2015.
De Utvalgte

De Utvalgte er et norsk teaterkompani etablert i 1994 og består av Kari Holtan (daglig leder), Boya Bøckman, Anne Holtan og Torbjørn Davidsen. Kompaniet arbeider med samtidsteater og benytter egenproduserte virkemidler som video, tekst og musikk.
Takvatnet

Fiske

Vatnet ble nesten fisketomt på grunn av hardt garnfiske etter stor ørret tidlig på 1900-tallet. Før andre verdenskrig ble det derfor satt ut røye, både som mat for ørreten, og som en egen bestand å fiske på. En kort tid så dette ut til å være vellykket, men etter hvert ble vannet overbefolket av småvokst røye, og ørreten ble nesten utryddet. Fisken hadde mye parasitter, og var i dårlig kondisjon. Rundt 1980 var vatnet blitt helt ubrukelig som fiskevann. Det ble satt i gang en intens utfisking av røye med teiner, og storørreten er i dag tilbake i vatnet.
Fylkestingsvalget 1979

Fylkestingsvalget 1979 ble gjennomført 16. - 17. september 1979, samtidig med kommunestyrevalget. Valget ble holdt i alle fylker unntatt Oslo.
Stemmerettsalderen var satt ned fra 20 år til 18 år. Statsborgere i Danmark, Finland, Island eller Sverige, som på valgdagen hadde vært bosatt Norge sammenhengende de tre siste årene, hadde også stemmerett for første gang.
Ved fylkestingsvalget ble det avgitt 1 812 793 stemmer, 70,0% oppslutning. Ved kommunestyrevalget ble det avgitt 2 148 185, 72,8% oppslutning.
Ved valget ble det valgt 1 014 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 178 av representantene på forhånd bestemte kommuner, såkalte utjamningsrepresentanter. Av de valgte representantene var 285 kvinner.
Distichocerini

Utseende

Middelsstore, brunlige trebukker. Hannene har fjærformede antenner (hvert ledd har et par bladformede vedheng). Pronotum er rundet, dekkvingene er tilspisset bak og dekker ikke hele bakktoppen, noe tynne og læraktige, med lengderibber.

Levevis

Larvene lever i død ved, mest av løvtrær.

Utbredelse

Gruppen er utbredt i Australia og på Ny-Guinea.
Veterandagen

Veterandagen er en norsk merkedag innført av regjeringen for å styrke anerkjennelsen av innsatsen til militære veteraner. Merkedagen er lagt til 8. mai, frigjøringsdagen. Veterandagen skal hedre deltagere i andre verdenskrig, så vel som dem som har tjenestegjort i FNs fredsbevarende styrker og andre internasjonale operasjoner. 
Beslutningen om innføring av veterandagen ble fattet i 2010, og den første markeringen fant sted i 2011. Forsvarsdepartementet la i den forbindelse opp til en markering i større omfang, med nasjonale og lokale arrangementer, og ba alle landets kommuner om gjennomføre arrangementer der veteranenes innsats markeres. Dagen er også høytidsholdt av Forsvaret tidligere.
I 1996 anbefalte Stortingets forsvarskomité at 8. mai ble gjort til nasjonal veterandag. Bakgrunnen var at det etter hvert fantes færre gjenlevende veteraner fra andre verdenskrig, samt at det ble følt et behov for å hedre dem som har tjenestegjort i Tysklandsbrigaden og de mange FN-styrkene. Tanken var den gang at veteranorganisasjonene for disse utenlandsoppdragene som skulle stå for markeringene på veterandagen.

Kritikk av sammenslåingen

Flere organisasjoner i fredsbevegelsen har stilt seg kritisk til beslutningen om å legge veterandagen til frigjøringsdagen. Norges Fredsråd har blant annet uttalt at denne beslutningen er med på å legitimere angrepskrig da den skaper sammenlikninger mellom frigjøringskamp og Norges deltakelse i angrepskriger i andre land.

Forsvarets egen minnedag

Forsvaret har i tillegg en egen minnedag for falne, dette er første søndag i november.
Pensjonspoeng

Pensjonspoeng er en faktor som brukes ved beregning av tilleggspensjon som del av flere ytelser fra folketrygden eller NAV.
Man opptjener pensjonspoeng kun av pensjonsgivende inntekt. Pensjonsgivende inntekt fastsettes av skatteetaten. Pensjonspoeng beregnes av inntekt på mer enn 1G (Grunnbeløpet i folketrygden). Årets gjennomsnittlige G benyttes for å beregne pensjonspoeng. De opptjente pensjonspoengene er grunnlaget for hva man vil få i tilleggspensjon blant annet som del av alderspensjon men også andre ytelser fra folketrygden.
Man kan starte å opptjene pensjonspoeng det året man fyller 13 år. Det siste mulige opptjeningsåret er det året man fyller 75 år. Før året 2010 var nedre og øvre aldersgrense 17 og 69 år. Dette er spesifisert i folketrygdloven §§ 3-12 til 3-15.
Samerettsutvalget

Samerettsutvalget ble første gang oppnevnt av den norske regjeringen 10. oktober 1980 for å utrede samiske kulturelle, politiske rettigheter, og de samiske rettighetene knyttet til land, vann og ressurser i Finnmark. Utvalget ble gjenoppnevnt 1. juni 2001 for å utrede samiske rettigheter knyttet til land og vann i Troms og sørover til Hedmark.
Bakgrunnen for regjeringens opprettelse av utvalget i 1980 var de omfattende demonstrasjonene for samiske rettigheter og mot utbyggingen av Alta-Kautokeino-vassdraget på slutten av 1970-tallet og begynnelsen av 1980-tallet. Demonstrasjoner og ulike andre aksjoner førte i 1980 til at regjeringen aksepterte å utrede eventuelle samiske rettigheter i Finnmark.

Samerettens utvikling

Utvalgets mange og omfattende juridiske og historiske utredninger av forholdene i Finnmark og fastlandet sørover til Hedmark, har i særlig grad bidratt til utvikling av den norske sameretten. Spesielt viktig var utredningen NOU 1984: 18 Om samenes rettstilling. Denne utredningen banet veien for en grunnlovsbestemmelse om vern og utvikling av samisk kultur og samfunnsliv, sameloven og etablering av Sametinget.
Utvalgets utredninger og generelle bidrag til fokus på og innhold i norsk samepolitikk bidro også til Norges ratifisering av ILO-konvensjonen om urfolks rettigheter (konvensjon nr. 169 om urfolk og stammefolk i selvstendige stater) i 1991 og anerkjennelsen av samene i Norge som urfolk i tråd med konvensjonen.
Samerettsutvalget I anbefalte i 1997 (NOU 1997: 4 Naturgrunnlaget for samisk kultur) at statens grunn i Finnmark skulle overføres i befolkningen eie. I 2005 ble den såkalte finnmarksloven vedtatt og de faste eiendommer i Finnmark fylke som Statskog SF eide ble overtatt av Finnmarkseiendommen sommeren 2006 (finnmarksloven § 49).
Meioneta fuscipalpa

Utseende

Meioneta fuscipalpa er en liten edderkopp. Den er en av dvergedderkoppene med mørk bakkropp og forkropp, med lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.